Re galz a gaerder a lah ar gaerder.    Pa lennam eur barzoneg kaer hag hir, nom ket berped eùehuz hag e  kollam eun tamm mad ag ar barzoneg.    Chetu ma laoskam aman eun tamm eeun ha kaer a Vuhe Sant-Efflam.    El ma welet, ar giriou a zo eeun, giriou a vamdé, ha neoah barzoneguz  int.    Pand om youank,  liez e kredam a raer barzonegou gand giriou flour ha  dreistordinel, èl ma ra kalz a varzed hall... hag eun dei e tizoloam  barzoneg ar bobl.    (Sant Efflam a zo eet kuit da voud ermit. Goude boud gouilet kalz, e  roeg, santez Enora a zo douget gand Doue da zor he goaz)      Ar re goz o-deuz lavaret  Penoz e oa hi bet douget,  Hag hi kousket, dreist ar mor braz,  Gand ann elez, da zor he goaz.    Toull dor he goaz pa zihunaz,  Tri zol  war ann nor a reaz:  Me zo ho tous hag ho pried  A zo gand Doue digaset.    Hag eñ dhe anaout dioh he mouez,  Ha da zevel kerkent, ha mez;  Hag e zorn nn he dorn a lake,  Gand komzo kaer demeuz Doue.      Eur barzoneg arall a zo eeun-tre: Ar Gwennilied    AR GWENNILIED  (Ies  Kerne-Huel)          Tre ma cherik hag ar maner,  Eur vinojenig a gaver;    A gaver eur vinojen wenn  A zo enn hi  eur ween spern-gwenn;    Hag hi karget a voukedou  Hag a blij da vab ann otrou.    Me garfe boud bleun e spern-gwenn,  Ha boud tapet gand e zorn gwenn;    Boud tapet gand e zornik gwenn,  Gwennoch evit bleun e spern-gwenn;    Me garfe boud bleun e spern-gwenn,  Ha boud laket ar e varlen.    Mont a ra kuit digen omp-ni,  Pa za ar goan tre braz ann ti;    Mont a ra kuit trezek Bro-chall,  Vel ar gwennili o nijal  ...........................    Dont a ra da heul ar festou,  Dont a ra choaz dhon pardoniou.    Me garfe gwelt e peb amzer  Bleuniou ha festou barz ar ger,    Ha gwelet ar gwennilied  O nijal tro zreman bepred;    Me garfe o gwelt o nijal  Bepred e beg hon chiminal.      Ar barz ketan eeun am-eus dizoloet mod-san a voe an Arjentinad José  Hernández ged e varzoneg hir: Martin Fierro. Langach eeun ha kaer,  med ean a  ree farïou a ventadur.    Da heul, fresk, am-eus dizoloet ar barz-bugul provañsad Marcel  Cazeaux, e-neus skrivet da chwer (imbannet e 2004):    Avèn lou frejoulun,  li pastre de la Crau,  pamens vesèn degun  au mitan di caiau    giriou eeun a vamdé, ha neoah eur barzoneg a dap ar galon, hag a lar  mad penoz e ma ar bugul ean e unan er yender en amzer Nedeleg.    (An daskren on-neus  Bugulion ar g/Crau (ar gompezenn mein e kreisteiz ar  Bouches-  du-Rhône)  Neoah e welam den erbéd  E kreiz ar meinigou)                .